## Naputak za ispitivanje protočnih mjernih obujma plina statističkom metodom

### NN 99/2002 (23.8.2002.), Naputak za ispitivanje protočnih mjernih obujma plina statističkom metodom

# DRŽAVNI ZAVOD ZA NORMIZACIJU I MJERITELJSTVO

1644

Na teme­lju članka 22. Zakona o mjerite­ljskoj
djelatnosti (»Narodne novine«, broj 11/94) ravnate­lj Državnog zavoda za
normizaciju i mjerite­ljstvo donosi

## NAPUTAK

### ZA ISPITIVANJE PROTOČNIH MJERILA OBUJMA PLINA STATISTIČKOM METODOM

1. OPĆE ODREDBE

1.1. Postupak za ispitiva­nje protočnih
mjerila obujma plina G6 i ma­njih (u da­lj­njem tekstu plinomjera) statističkom
metodom primje­njuje se u svrhu produ­lje­nja ovjernog razdob­lja za ponovno
ovjerava­nje plinomjera.

1.2. Ispitiva­nje plinomjera statističkom
metodom u svrhu produ­lje­nja ovjernog razdob­lja za ponovno ovjerava­nje treba
provesti prije isteka ovjernog razdob­lja za ponovno ovjerava­nje, tako da se
svi plinomjeri prijav­ljene skupine mogu dostaviti na ispitiva­nje prije isteka
ovjernog razdob­lja za ponovno ovjerava­nje, ako izabrani uzorci ne zadovo­lje
propisane zahtjeve.

1.3.
Ispitiva­nje plinomjera statističkom metodom u svrhu produ­lje­nja ovjernog razdob­lja
za ponovno ovjerava­nje treba prijaviti ispitnom laboratoriju i nadležnom
Odsjeku mjerite­ljskih poslova Državnog zavoda za normizaciju i mjerite­ljstvo.

2. KRITERIJ ZA ODREĐIVANJE SKUPINE
PLINOMJERA KOJI SE ISPITUJU STATISTIČKOM METODOM

2.1. U istoj skupini mogu biti plinomjeri
s područja o kojemu odlučuju distributeri plina ili tvrtke koje se brinu o
plinomjerima. U istoj skupini mogu biti plinomjeri različitih distributera
plina ako je točno utvrđena odgovornost za te plinomjere.

2.2. U istoj skupini mogu biti samo
plinomjeri iste veličine i iste službene oznake tipa.

2.3. Datum pos­ljed­nje­g ovjerava­nja
plinomjera iz iste skupine može se razlikovati samo za jednu godinu.

3. POSTUPAK PRIJAVLJIVANJA

3.1. Prijava za ispitiva­nje plinomjera statističkom
metodom mora sadržavati:

– podatke o veličini plinomjera

– podatke o materijalu membrane

– službenu oznaku tipa

– serijski broj

– mjesto ugrad­nje

– godinu pos­ljed­nje­g ovjerava­nja

– veličinu grupe i plan prijama po kom će
se provoditi ispitiva­nje kao i podatke o području gdje se rabe plinomjeri.
Izmjena prijav­ljenog plana prijama nije dozvo­ljena tijekom ispitiva­nja

– podatke o tome je li prijav­ljena grupa
ranije ispitivana statističkom metodom

– podatke o postupku i značajkama formira­nja
grupa (npr. prema tvorničkom broju, vlasničkom broju ili broju potrošača).
Nadležni Odsjek mjerite­ljskih poslova slučajnim izborom formira uzorak

– podatak o ispitnom laboratoriju koji će
provesti ispitiva­nje statističkom metodom

–
predviđeni rok skida­nja iz mreže i ispitiva­nja uzoraka plinomjera.

4. IZBOR ISPITNIH UZORAKA I RUKOVANJE
ISPITNIM UZORCIMA

4.1. Iz skupine plinomjera koja se prijav­ljuje
za ispitiva­nje statističkom metodom, u zavisnosti od veličine grupe i
odabranog plana prijama (vidi točku 5.4.) plinomjeri se biraju slučajnim
izborom: 32, 50, 80, 125 ili 200 uzoraka. Treba navesti i pričuvne plinomjere:
6, 10, 16, 25 ili 40 uzoraka. Izbor ovisi o veličini skupine i odabranom planu
prihvaća­nja (tablica 1 i tablica 2).

Isti
se uzorci ne smiju ponovno upotreb­ljavati u idućim ispitiva­njima statističkom
metodom.

4.2.
Odmah nakon skida­nja uzorka plinomjera iz mreže obvezno je nepropusno
zatvoriti ulaz i izlaz plinomjera. Dozvo­ljeno je kratkotrajno propuhiva­nje
plinomjera inertnim plinom ili zrakom. Između skida­nja iz mreže i ispitiva­nja
plinomjera ne smije proći više od 14 dana.

Uzorci
plinomjera ne smiju se oštetiti tijekom prijevoza niti poprav­ljati ili
ugađati, ne smije im se mije­njati pokazni uređaj, ne smiju se ispirati u­ljem
i sl.

5. ISPITIVANJE PLINOMJERA STATISTIČKOM
METODOM

5.1. Neispravni plinomjer

Plinomjer se smatra neispravnim i odbija
se u statističkoj metodi ako je ­nje­gova mjerna pogreška u točkama ispitiva­nja
0,2 Qmaxili
Qmax
veća od 3,5%.

5.2.
Pričuvni plinomjeri

Pričuvni
plinomjeri mogu se uk­ljučiti prije samog ispitiva­nja ako se za neke uzorke
plinomjera iz prijav­ljene skupine utvrdi:

a) neuobičajeno veliko va­njsko ošteće­nje

b) oštećenje plombe odnosno žiga

c)
da ih nije moguće pronaći

c)
da nisu dostupni.

U
tom slučaju dozvo­ljeno je prije početka ispitiva­nja uk­ljučiti i pričuvne
uzorke u skladu s točkom 4.1.. Za slučajeve a), b) i c) dozvo­ljeno je uk­ljučiti
određeni broj pričuvnih uzoraka plinomjera i to: najviše 2 pričuvna uzorka od
32 uzorka, najviše 3 od 50, najviše 5 od 80, najviše 8 od 125 te najviše 12 od
200 uzoraka plinomjera.

5.3.
Ispitiva­nje

Uzorke
plinomjera treba ispitati da li su unutar granica dopuštene pogreške prema
članku 14. stavku 1. točkama 1. i 2. Pravilnika o mjerite­ljskim zahtjevima za
protočna mjerila obujma plina (»Narodne novine«, broj 53/02). Kod odstupa­nja
od spomenutih ispitiva­nja plinomjere treba ispitivati prvo u točki 0,2 Qmax,
a zatim u točki Qmax.
Prije ispitiva­nja plinomjere treba uhodavati kod protoka 0,2 Qmax
propuštajući količinu od 30 litara.

if !supportEmptyParas endif

*Tablica
1* : Jednostruko uzimanje uzoraka

|  |  |  |  |  |  |
| --- | --- | --- | --- | --- | --- |
| Oznaka  skupine | Veličina prijavljene  skupine | Veličina  uzorka | Broj neispravnih plinomjera | | Pričuvni plinomjeri  prema točki 4.1.  if !supportEmptyParas endif |
| if !supportEmptyParas endif | if !supportEmptyParas endif | if !supportEmptyParas endif | Kriterij za  prihvaćanje  skupine | Kriterij za  odbijanje  skupine  if !supportEmptyParas endif | if !supportEmptyParas endif |
| 1 | do 1200 | 50 | 1 | 2 | 10 |
| 2 | 1201 do 3200 | 80 | 3 | 4 | 16 |
| 3 | 3201 do 10000 | 125 | 5 | 6 | 25 |
| 4 | 10001 do 35000 | 200 | 10 | 11 | 40 |

if !supportEmptyParas endif

*Tablica 2*:
Dvostruko uzimanje uzoraka

if !supportEmptyParas endif

if !supportEmptyParas endif

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| Oznaka  skupine | Veličina  prijavljene  skupine | Uzimanje  uzorka | Veličina  uzorka | Kumulativna  veličina  uzorka | Broj neispravnih plinomjera | | | Pričuvni  plinomjeri prema  točki 4.1. |
| if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | if !supportEmptyParas endif | Kriterij za prihvaćanje  skupine | Kriterij za odbijanje  skupine | Kriterij za drugo uzimanje  uzorka (\*) | if !supportEmptyParas endif |
| 1 | do 1200 | prvo  drugo | 32  32 | 32  64 | 0  1 | 2  2 | 1 | 6  6 |
| 2 | 1201 do  3200 | prvo  drugo | 50  50 | 50  100 | 1  4 | 4  5 | 2-3 | 10  10 |
| 3 | 3201 do  10000 | prvo  drugo | 80  80 | 80  160 | 2  6 | 5  7 | 3-4 | 16  16 |
| 4 | 10001 do  35000 | prvo  drugo | 125  125 | 125  250 | 5  12 | 9  13 | 6-8 | 25  25 |

if !supportEmptyParas endif

(\*) Objaš­nje­nje: Drugo uzima­nje uzorka iz skupine provest će
se ako je broj neispravnih plinomjera
kod ispitiva­nja prvog uzorka jednak broju navedenu u ovom stupcu.

Poslije ispitiva­nja potrebno je zatvoriti ulaz i izlaz
plinomjera, zbog eventualnog naknadnog ispitiva­nja.

if !supportEmptyParas endif

                                          5.4.
Plan prihvaća­nja

Za
ispitiva­nje plinomjera statističkom metodom vrijedi plan prihvaća­nja prema
tablici 1. i tablici 2.

Veća
vjerojatnost prihvaća­nja može se postići za ma­nje skupine (oznaka 1) tako da
se bira veći uzorak, npr. kao iz skupine oznake 2, 3 ili 4.

Promjena
prijav­ljenog plana prihvaća­nja nije dopuštena tijekom ispitiva­nja.

6. REZULTATI ISPITIVANJA

Ispitni laboratorij treba popuniti
izvješće o ispitiva­nju plinomjera statističkom metodom s mjernim rezultatom
svakog plinomjera iz uzorka te navesti razloge uk­ljučiva­nja pričuvnih
plinomjera.

Odsjek
mjerite­ljskih poslova Državnog zavoda za normizaciju i mjerite­ljstvo nadležan
prema lokaciji ispitnog laboratorija može odrediti rok, od najviše 4 tjedna, za
koje vrijeme je ispitni laboratorij obvezatan sačuvati ispitne uzorke, u sta­nju
kakvi su bili kod ispitiva­nja.

Ovjerno
razdob­lje za ponovno ovjerava­nje plinomjera produ­ljuje se za četiri godine
ako skupina plinomjera ispitivana statističkom metodom prema planu prihvaća­nja
navedenom u točki 5.4. zadovo­lji zahtjeve te ako na naknadno ispitiva­nje
uzoraka nije bilo prigovora.

Produ­lje­nje
ovjernog razdob­lja za ponovno ovjerava­nje plinomjera poči­nje istekom tekuće
godine u kojoj je provedeno ispitiva­nje statističkom metodom.

Klasa: 011-02/02-04/47
Urbroj: 558-03/8-02-1
Zagreb, 13. kolovoza 2002.

Ravnate­lj
Državnog zavoda za normizaciju
i mjerite­ljstvo
**dr. sc. Jakša Topić, dipl. ing.,** v. r.

if !supportEmptyParas endif

if !supportEmptyParas endif

Naputak, NN 99/2002-1644
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)